༄༅། །ཆོས་རྗེ་དྭགས་པོ་ལྷ་རྗེའི་གསུང་ཕྱག་རྒྱ་ཆེན་པོའི་
མན་ངག་ཐོག་བབས་བཞུགས་སོ། །
བླ་མ་དམ་པ་རྣམས་ལ་ཕྱག་འཚལ་ལོ། །ཕྱག་རྒྱ་ཆེན་པོའི་གདམས་ངག་
ཐོག་བབས་དང་། ཡང་ཐོག་ཏུ་བྱུང་བ་འདི་ལ་དོན་གཉིས་ཏེ། ཕྱོགས་སྔ་མ་ལོག་
པར་རྟོག་པ་ལྔ་བསལ་བ་དང༌། གདམས་ངག་དངོས་སོ། །དང་པོ་ཕྱོགས་སྔ་མ་
ལོག་རྟོག་བསལ་བ་ལ་ལྔའི་དང་པོ། །ངོ་བོ་ལ་ལོག་རྟོག་བསལ་བ་ནི། ད་ལྟའི་
སེམས་ངན་པ་སྤངས་ནས། ཕྱིས་ཡེ་ཤེས་བཟང་པོ་འདོད་པ་ཡིན་ལ། །གདམས་
ངག་འདི་ཡི་ལུགས་ཀྱིས་ཆོས་ཐམས་ཅད་ཀྱི་རྩ་བ་སེམས་ཡིན་ཏེ། དེ་ལ་གང་ཡང་
གཉིས་པ་ཡུལ་ལ་ལོག་པ་བསལ་བ་ནི། དུག་ལྔ་སྤང་བར་འདོད་པ་དེ།
སྤང་དུ་མེད་པའི་ཕྱིར་རོ། །
གདམས་ངག་འདི་ཡི་ལུགས་ཀྱིས། ལམ་དུ་འཁྱེར་བའོ། །
གསུམ་པ་དུས་ལ་ལོག་པར་རྟོག་པ་བསལ་བ་ནི། བསྐལ་པ་གྲངས་མེད་
པ་གསུམ་གྱིས་རྟོགས་པར་འདོད་པ་དེ། གདམས་ངག་འདིའི་ལུགས་ཀྱིས་ད་ལྟ་
རང་རྟོགས་པར་འདོད་པའོ། །
བཞི་པ་ཤེས་རབ་ལ་ ལོག་པར་རྟོག་པ་བསལ་བ་ནི། རིག་པས་རྟོགས་
པར་འདོད་པ་དེ། གདམས་ངག་འདི་ཡི་ལུགས་ཀྱིས་གདམས་ངག་གིས་རྟོགས་
པར་འདོད་པའོ། །
ལྔ་པ་སངས་རྒྱས་དང་སེམས་ཅན་ལ་བཟང་ངན་དུ་བྱེད་པའི་ལོག་པར་
276-247

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
རྟོག་པ་བསལ་བ་ནི། རང་གི་སེམས་རྟོགས་མ་རྟོགས་ལས་ཁྱད་པར་གཞན་མེད་
པའོ། །
གདམས་ངག་ལ་གསུམ་སྟེ། དང་པོ་སྒོམ་མགོ་རྩོམ་པ་ལ་མཁས་པ། བར་
དུ་ཉམས་བརྟེན་པ་ལ་མཁས་པ། ཐ་མ་འཕྲོ་གཅོད་པ་ལ་མཁས་པའོ། །དང་པོ་
སྒོམ་མགོ་རྩོམ་པ་ལ་མཁས་པ་ལ་གཉིས།
ལུས་ཀྱི་བཞག་ཐབས་དང་སེམས་ཀྱི་
གཞག་ཐབས་སོ། །དང་པོ་ལུས་ཀྱི་བཞག་ཐབས་ནི། རྣམ་པར་སྣང་མཛད་ ཀྱི་
ཆོས་བདུན་དང་ལྡན་པའོ། །
བཅོས་པར།
གཉིས་ པ་ སེམས་ ཀྱི་ བཞག་ཐབས་ལ་གཉིས། སེམས་མ་འཁྲུལ་བ་ལ་
ངོས་བཟུང་བ་དང་། སེམས་འཁྲུལ་པ་ལ་ངོས་བཟུང་བའོ། །དང་པོ་སེམས་མ་
འཁྲུལ་བ་ལ་ངོས་བཟུང་བ་ནི། སེམས་ཀྱི་ངོ་བོ། བདེ་གསལ་མི་རྟོག་པ་དེ་མ་
རང་ལུགས་རྩོལ་སྒྲུབ་དང་བྲལ་བར་ཐོག་བབས་སུ་བཞག་གོ །
གཉིས་ པ་ སེམས་ འཁྲུལ་ པ་ ལ་ ངོས་བཟུང་བ་ལ་བཞི། བལྟ་བའི་ཡུལ་
དང་། ལྟ་ཐབས་དང་། མཐོང་ཚད་དང༌། མཐོང་ལུགས་སོ། །དང་པོ་ ལྟ་ ཡུལ་ནི།
དགེ་བ་དང༌། མི་དགེ་བ་དང༌། ལུང་དུ་མ་བསྟན་པའི་རྣམ་པར་རྟོག་པའོ། །
གཉིས་པ་ལྟ་ཐབས་ནི། རྣམ་པར་རྟོག་པ་གང་བྱུང་ལ། ཤེས་རབ་ཀྱི་མིག་
གིས་ཐོག་བབས་སུ་བལྟ་བའོ། །
གསུམ་པ་མཐོང་ཚད་ནི། རྣམ་པར་རྟོག་པ་བུད་བའི་ཤུལ་ན་སེམས་མེད་
པ་མ་ཡིན་ཏེ། སེམས་ངོ་བོ་སྟོང་པ། སིང་ངེ་ཡེ་རེ་བ་ཞིག་འདུག་པ་དེ། དབྱིངས་
དང་ཡེ་ཤེས་གཉིས་སུ་མེད་པའོ། །
བཞི་པ་མཐོང་ལུགས་ ལ་བཞི། ཅི་མཐོང་བ། དུས་ནམ་མཐོང་བ། ཆོས་
.
276-248

ཕྱག་རྒྱ་ཆེན་པོའི་མན་ངག་ཐོག་བབས།
དང་ ལྡན་ པར་ མཐོང་བ། ¸ཇི་ ལྟར་མཐོང་བའོ། །ཅི་མཐོང་ན།
སེམས་མཐོང་སྟེ།
སེམས་རྟོགས་ན་སངས་རྒྱས་སོ། །དུས་ནམ་མཐོང་ན། ཐོག་མ་མེད་པ་ནས་ཡོད་
པར་རོ། །ཆོས་ཅི་དང་ལྡན་པར་མཐོང་ན། ཆོས་ཐམས་ཅད་ལ་ཁྱབ་པར་མཐོང་
ངོ་། །ཇི་ལྟར་མཐོང་ན། དབང་པོ་དྲུག་གི་སྤྱོད་ཡུལ་ལས་འདས་ པར་མཐོང་སྟེ།
ཁ་དོག་དང་དབྱིབས་སུ་མ་གྲུབ་པའོ། །ཁར་དུ་ཉམས་བརྟེན་པ་ལ་མཁས་པ་ནི།
རྒོད་ན་དེ་རང་གི་ཐོག་ཏུ་གཏད། བྱིང་ན་རྒོད་དུ་བཅུག་པ་དེ་ལ་བལྟའོ། །ཐ་མར་
འཕྲོ་ གཅོད་ པ་ ལ་ མཁས་ པ་ ནི། གསལ་ལ་ཡུན་ཐུང་བར་བྱ་སྟེ།
འཁོན་པར་བཟང་གྱེས་བྱའོ། །ཕྱག་རྒྱ་ཆེན་པོ་ཐོག་བབས་རྩིས་ཀྱི་རྒྱ་མདུད་དང་
བཅས་པ། · རིམ་པོ་ཆེ་སྒོམ་པོ་པའི་མན་ངག་དྭགས་པོ་སྒོམ་ཆུང་གི་ཕྱག་དཔེ།
སློབ་དཔོན་སྟོད་ལུང་པ་ལ་གདམས་པའོ།།
།།
སྒོམ་དང་མ་
བླ་ མ་ རིན་ པོ་ཆེ་ ལ་ ཕྱག་འཚལ་ཞིང་སྐྱབས་སུ་མཆིའོ། །འུ་ཅག་རྣམས་
ཀྱིས་མི་ལུས་རིན་པོ་ཆེ་ཐོབ་ནས། རང་ཉིད་བློ་བདེ་བའི་ཆོས་ཞིག་མ་གྲུབ་ན།
དཔེར་ན། སྨན་བཅུད་ ཚེ་ཉི་ཟླ་དང་མཉམ་པའི་ཡོན་ཏན་ལ་སོགས་པ་བསམ་གྱིས་མི་ཁྱབ་སྐད་ལེན་
བུམ་པ་གང་ཕོ་ནས། མྱུར་དུ་གསོད་པའི་དུག་གི་བུམ་པ་ལ་འཐུང་བ་དེ་ནས་ངན་སོང་
གསུམ་དུ་འཁྱམས་ལྟ་བུ་ཡིན་གསུངས། དམ་པ་སངས་རྒྱས་མཇལ་བར་དཀའ་བའི་བླ་མ་དང་
མཇལ་བ་དོན་ཡོད་པར་བྱ་དགོས་དང་ མཇལ། ཞལ་ གྱི་ བདུད་ རྩི་ ཐོབ་ ནས། ཚེ་ ཐོབ་པར་
དཀའ་བའི་གདམས་ངག་ཁྱད་པར་ཅན་ཉོན་མོངས་པའི་དུག་ནི་ཞི་བར་བྱེད་པས་འཁོར་བ་མཐའ་དག་ལ༴
བློ་ལྡོག་དགོས་འདི་ལ་བློ་མ་ལོག །ད་རེས་དོན་ཞིག་མ་གྲུབ་ན། རུ་ཏྲ་འམ་སྲིན་པོ་
དང་ཁྱད་མེད་པ་ཡིན། ཐེག་ཆེན་གྱི་ཆོས་ལ་ལོངས་སྤྱོད། བྱང་ཆུབ་ཀྱི་སེམས་རྣམ་
པ་གཉིས་ལ་བློ་སྦྱང་དུ་ཡོད་པའི་དུས་འདིར། གྲུབ་པ་ཞིག་མ་ཐོབ་ན། མི་ནག་ཐ་
་
•
276-249

མེས་བོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
མལ་པ་དང་ཁྱད་མེད་དེ། ཤིན་ཏུ་གླེན་ པ་ ནགས་དང་ཆུའི་མིག་དང་འདྲ་སྐད་ཕག་ ལྟ་ བུ་
ཡིན། སེམས་ལ་ངེས་ཤེས་སྐྱེས་ནས། ཟས་འདོད་ཡོན་ལ་བློ་ལྡོག་མ་ནུས་ན། ཡི་
དྭགས་ཀྱི་ཟས་སྐོམ་མ་མྱོང་པས་གདུངས་པ་དང་ཁྱད་མེད་དོ། ། །
མ་པར་དང་།
རྒྱུད་ ལ་ འོད་གསལ་ཤར། སྒོམ་བཟང་ཟེར་ནས། ཚེ་ འདི་ ལ་ ཞེན་ཅིང་
དུག་ ལྔ་ སྤོང་མ་ནུས་ན། སྒོམ་བཟང་ ཡང་ གོ་ཡུལ་དུ་སོང་བ་ཡིན་ཏེ། ཁ་ཆོས་ཀྱིས་མི་ཕན་ཆོས་
གནད་དུ་ཕོག་དགོས་འཁོར་བ་ལས་མི་ཐར། སྨྱོན་པའི་ནང་ནས་ཡང་། སྨྱོན་པ་བྱ་བ་
ཡིན། དེ་ནི་སྐྱེས་བུ་ཐ་ཤལ་ཕྱི་བ་ལྟ་བུ་ཡིན་ནོ། །དུག་ལྔ་འམ། དུག་གསུམ་པོ་
འདིས་ནི། དུས་རྟག་ཏུ་འོ་སྐོལ་མགོ་བསྐོར་བ་ཡིན་ཏེ། འུ་ཅག་གིས་མི་ཚོར་བས།
ད་ནི་འབུངས་ལ་མགོ་མ་ཉོན་མོངས་པ་ངོ་ཤེས་དགོས། དེའི་གཉེན་པོར་བླ་མའི་གདམས་ངག་རྣམས་
གོ་དགོས་འཁོར་ བ་ ཞིག་ བྱ་ དགོས། སྒོམ་ རྐྱེན་ཐོག་ཏུ་མི་ཁེལ་བའི་བཟང་ བ་ དང་། ཤེས་
རབ་ ཆེ་ བས་ཆོས་མགོ་བ་ དང་། བཙུན་ པ་ བར་བསྒོམས་ཀྱང་ལས་འབྲས་ལ་མི་འཛེམ་
བརྩོན་འགྲུས་ཆེ་བ་ལ་སོགས་པ་ཚེ་འདི་ཡི་བྱ་བ་ལ་བརྩོན་ཁས་ལེན་བཟང་པོའི་དགོས་
དོན་ ད་ རེས་ འདི་ ནས་ ལས་འབྲས་འཛེམ་པ་དང་དགེ་མི་དགེའི་ས་མཚམས་ཤན་ཕྱེད་དགོས་ཡོད་
པས་གཟབ་པ༌ཡང༌གལ་ཆེ་སྟེ། སྐྱེས་ཙམ་ལ་གཟོབས་ཤིག་བྱ་བ་བླ་མ་སངས་
རྒྱས་གསུངས། ཡིད་ལ་བྱ་དགོས། ལར་ནང་དུ་ཆོས་ཅིག་ལ་སོ་ཐེབས་ན་ཕྱི་ནང་
གི་ ནང་རྟགས་ནང་ཉོན་མོངས་པའི་དུག་ཞིག །ཕྱི་རྟགས་ཆགས་སྡང་ཆུང་བ་དང་། རྒྱུད་འཇམ་ཞིང་མཉེན་
པར་འགྱུར་རོ་རྟགས་བག་རེ་ཡང་འོང་དགོས། ཐུག་འདོམ་བྱུང་བའི་དུས་སུ་རང་གི་
རྒྱུད་ལ་ལྷོད་བག་ཙམ་རེ་ཡང་དགོས་པར་འདུག །རྐྱེན་མ་བྱུང་ཙ་ན། ཐམས་ཅད་
བཟང་བ་མཆི་བར་གདའ་བས། ང་ཆོས་ཀྱིས་ཕན་ནམ། མི་ཕན་རང་ལ་ལྟ་དགོས་
ལགས། རང་གིས་རང་ལ་ཞལ་ཏ་སྙིང་ཐག་པ་ནས་བྱེད་དགོས་པ་ལགས། གྲོས་
276-250

ཕྱག་རྒྱ་ཆེན་པོའི་མན་ངག་ཐོག་བབས།
རང་ལ་འདེབས་དགོས་པ་ལགས། མི་ལ་གྲོས་འདེབས་པ་ཁན་བ་ལས་མེད་དོ། །
བླ་མས་གསུངས་པ་དེ་མེད་པར་མཆིས་སོ། །ཞལ་གྱིས་གདམས་པའོ།། །།
ན་མོ་གུ་རུ། ཚེ་གཅིག་པོ་འདི་ཉིད་ལ་སངས་རྒྱ་བར་བྱེད་པའི་ཕྱག་རྒྱ
ཆེན་པོའི་མན་ངག་ནི། དོན་གཉིས་ལས་མེད་དོ། །སེམས་ཉིད་ལྷན་ཅིག་སྐྱེས་པ་
ཆོས་ཀྱི་སྐུ་དང་། སྣང་བ་ལྷན་ཅིག་སྐྱེས་པ་ཆོས་སྐུའི་འོད་དོ། །སྣང་བ་འདི་སེམས་
ཉིད་ཀྱི་འོད་ཡིན་ཏེ། དཔེར་ན། ཉི་མ་དང་། ཉི་མའི་འོད་ལྟ་བུའོ། །དོན་སེམས་
ཉིད་ ལས་མེད། སེམས་ ཉིད་གཏན་ ལ་ འབེབས་ པ་ལ། སྣང་བ་འདི་གཏན་ ལ་
འབེབས་དགོས་ཏེ། སྣང་བ་འདི། མེད་པར་ཤེས་པར་བྱ་བ་དང་། སྣང་བ་འདི།
མེད་བཞིན་དུ་སྣང་བ་ཤེས་པའི་ཆོ་འཕྲུལ་དུ་གོ་བ་དང༌། དང་པོ་ཉམས་སུ་མྱོང་བ་
སྨྲར་མི་བཏུབ་པའོ། །
དང་པོ་ནི། སྣང་བ་འདི་ཡོད་པ་ཡིན་ནམ། མེད་པ་ཡིན་ཟེར་ན། མེད་པ་
ཡིན། མེད་པར་སྣང་བ་འགལ་ཟེར་ན། ད་བས་ནི། འཁྲུལ་པ་ཡིན། ངོ་མཚར་ཆེ།
འོ་ན་འདི་རྒྱུ་ཅི་ལས་བྱུང་ཟེར་ན། སེམས་ཉིད་ཀྱི་ཆོ་འཕྲུལ་ཡིན་ནོ། །དེས་སྣང་བ་
རང་བཞིན་མེད་པ་སྒོམ་དུ་མ་བཅོས་པའོ། སེམས་ཉིད་སྒོམས་ཤིག །དེ་ཙམ་ན།
ཉམས་ཁོང་ནས་ཤར་ཙམ་ན། སྒྲོ་འདོགས་ཕྱི་ནས་ཆོད་དེ་འོང་། དཔེར་ན། རབ་
རིབ་བམ། མིག་གི་ལིང་ཐོག་བཞིན་ནོ། །
ཉམས་སུ་མྱོང་བ་སྨྲར་མི་བཏུབ་པ་ནི། ལྐུགས་པས་བུ་རམ་མུར་བ་བཞིན་
ནོ། །དེ་ལྟར་སེམས་ཉིད་གཏན་ལ་ཕེབས་ཙ་ན། ཉམས་སུ་ལེན་པའི་ཐབས་ནི་
གསུམ་སྟེ། སེམས་ཉིད་ལྷན་ཅིག་སྐྱེས་པའི་ངང་ལ་བཞག་ཐབས་ནི། ལུས་སེམས་
ཁོང་གློད་ལ། དྲན་མེད་འབྲས་མེད་དུ་གློད་ལ་བཞག་གོ །ཡང་། བླ་མ་དམ་པའི་
276-251

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ།
ལུང་ལ་ཡིད་ཆེས་པར་བྱས་ལ། རིག་པ་རྣམ་བསྐྱིལ་བར་ཚོགས་དྲུག་ལྕུག་པར་
བཞག་གོ །ཅིར་སྣང་ཐམས་ཅད་རྣམ་རྟོག་ཏུ་ཤེས་པར་བྱའོ། །རྣམ་རྟོག་ཆོས་སྐུར་
ཤེས་པར་བྱའོ། །དེ་ལྟར་ཉམས་སུ་བླངས་པས་ཉམས་ཀྱི་རྟོགས་པ་འཆར་ཏེ། རྩེ་
གཅིག་གི་རྣལ་འབྱོར་དང་། སྤྲོས་བྲལ་གྱི་རྣལ་འབྱོར་དང་། དུ་མ་རོ་གཅིག་གི་
རྣལ་འབྱོར་དང་། བསྒོམ་དུ་མེད་པའི་རྣལ་འབྱོར་རྣམས་རྒྱུད་ལ་སྐྱེ་བ་ཡིན་ནོ། །
སྐྱེ་ལུགས་ནི། གང་ཟག་གི་སྦྱངས་པ་ཆེ་ཆུང་གིས། རིམ་གྱིས་སྐྱེ་བ་དང་།
:
ཐོད་རྒལ་དུ་སྐྱེ་བ་དང་། ཅིག་ཅར་དུ་སྐྱེ་བ་ནི་ངེས་པ་མེད་དོ། །དེ་ཙ་ན། ཆོས་སྐུ་
མངོན་དུ་བྱས་ནས། སྨོན་ལམ་གྱི་སྟོབས་ཀྱིས་གཟུགས་སྐུ་གཉིས་འཆར་བ་ནི།
སངས་རྒྱས་པ་ཡིན་ནོ། །སྙི་སྒོམ་དྭགས་པོ་རིན་པོ་ཆེའི་གསུང་སྒྲོས། དྭགས་པོ་
སྒོམ་ཆུང་ལ་གདམས་པ། དེས་སློབ་དཔོན་སྟོད་ལུང་པ་ལ། དེས་ཚུལ་ཁྲིམས་ཡེ་
ཤེས་ལ་གདམས་པའོ།།
།།
ན་མོ་གུ་རུ། བླ་མ་རིན་པོ་ཆེའི་མ་ཧཱ་མུ་དྲའི་གེགས་སེལ་ནི། ཕྱག་རྒྱ་ཆེན་
པོ་ཞེས་བྱ་བ་ནི་སྟོང་པ་ཉིད་ལ་བྱའོ། །སྟོང་པ་ཉིད་ནི་གཉིས་ཏེ། བཅོས་མའི་སྟོང་
པ་ཉིད་དང་། རང་བཞིན་གྱི་སྟོང་པ་ཉིད་དོ། །དེ་ལ། རང་བཞིན་གྱི་སྟོང་པ་ཉིད་ཀྱིས་སངས་
རྒྱ་བར་འགྱུར་གྱིས། བཅོས་མའི་སྟོང་པ་ཉིད་ཀྱིས་ནི་མ་ཡིན་ནོ། །ཚིག་ཏུ་བརྗོད་
ཅིང་། བློ་ཡི་ཡུལ་དུ་བྱས་པས་དོན་གྱི་ཐོག་ཏུ་ཕེབས་པར་འདོད་པ་དེ་བྱས་པའི་
སྟོང་ཉིད་ཡིན་པས། བྱས་པའི་ཆོས་ཀྱིས་སངས་རྒྱ་བ་མི་སྲིད་དོ། །མཚན་མའི་
ཆོས་ཡིན་པའི་ཕྱིར་རོ། །དེས་ན། སྟོང་པ་ཉིད་ལ་བལྟ་ཉེས་ན། །ཤེས་རབ་ཆུང་
རྣམས་ཕུང་བར་འགྱུར། །ཞེས་གསུངས་པས། ། སྟོང་ཉིད་ཀྱི་འཕྲད་ནི། སྟོང་ ཉིད་
ཤེས་བྱའི་གཤིས་སུ་ཤོར་བ། སྟོང་ཉིད་རྒྱས་འདེབས་སུ་ཤོར་བ། སྟོང་ཉིད་ཉོན་
276-252

ཕྱག་རྒྱ་ཆེན་པོའི་མན་ངག་ཐོག་བབས།
མོངས་པའི་གཉེན་པོར་ཤོར་བ། སྟོང་ཉིད་ལམ་དུ་ཤོར་བའོ། །
གོལ་ས་བཞི་ནི། ཅི་ཡང་མེད་པའི་སྐྱེ་མཆེད་དུ་གོལ་བ། ཡོད་མིན་མེད་
མིན་གྱི་སྐྱེ་མཆེད་དུ་གོལ་བ། རྣམ་ཤེས་མཐས་ཡས་སྐྱེ་མཆེད་དུ་གོལ་བ། ནམ་
མཁའ་མཐའ་ཡས་སྐྱེ་མཆེད་དུ་གོལ་བ་དང་བཞིའོ། །དེར་གོལ་ན་ཉེས་པ་ཆེ་སྟེ།
དེ་ ཡང་། འཕགས་ པ་ དཀོན་ མཆོག་བརྩེགས་པ་ལས། གང་ཟག་གི་བདག་ ཏུ་
འཛིན་པ་རིའི་རྒྱལ་པོ་རི་རབ་ཙམ་དུ་འཛིན་ཀྱང་བླའོ། །
སྟོང་པ་ཉིད་ལ་བལྟ་ཉེས་པ་ནི། སངས་རྒྱས་ཀྱི་བསྟན་པ་ལ་གསོར་མི་
རུང་སྟེ། ལྟ་བ་དྲུག་ཅུ་རྩ་གཉིས་གཞི་ཅན་ནོ། །ཞེས་གསུངས་སོ། ·།དེས་ན། རང་
བཞིན་གྱི་སྟོང་པ་ཉིད་སྒོམ་པར་བྱ་སྟེ། ·རང་བཞིན་གྱི་སྟོང་པ་ཉིད་ནི། ཕུག་གང་
ཡང་མ་ཐུག །རྒྱ་གར་ཡང་མ་ཆད། དཔེ་གང་གིས་ཀྱང་མཚོན་དུ་མེད། དོན་གང་
གིས་ཀྱང་ཐོག་ཏུ་མི་ཕེབས། དེ་ལྟར་ན། ཚིག་གིས་ཞེས་ཀྱང་བརྗོད་དུ་མི་བཏུབ་
སྟེ། །སྨྲས་པ་ཀུན་ནི་རྫུན་པོ་ཡིན། །དེས་ན། ཕྱག་རྒྱ་ཆེན་པོ་ལ་ལྟ་བ་མེད། །ལྟ་
བ་བྱུང་ན་ཕྱོགས་རིས་ཡིན། །དེས་ན། སེམས་ཀྱི་འཁྲིས་ཐག་རྦད་ཀྱིས་བཅད་
པའི་ངང་ལ། སོ་མ། རང་ཐང་། ལྷུག་པ་གསུམ་ལ་བཞག་གོ །བླ་མ་རིན་པོ་ཆེའི་
ཕྱག་ དཔེ། ཁུ་ དབོན་ གཉིས་ ཀའི་ གསུང་ སྒྲོས། སློབ་ དཔོན་ སྟོད་ ལུང་ པ་ ལ་
གདམས་པ། གེགས་སེལ་གྱི་མན་ངག་གོ།
།།
ན་མོ་གུ་རུ། ཕྱག་རྒྱ་བཞིའི་གདམས་ངག་ལ། ལས་ཀྱི་ཕྱག་རྒྱ་དཔེ། ཆོས་
ཀྱི་ཕྱག་རྒྱ་ལམ། ཕྱག་རྒྱ་ཆེན་པོ་འབྲས་བུ། དམ་ཚིག་གི་ཕྱག་གཞན་དོན་ནོ། །
དང་པོ་ལས་ཀྱི་ཕྱག་རྒྱ་ལ་གཉིས། དཔེའི་ལྷན་ཅིག་སྐྱེས་པ་དང༌། དོན་གྱི་ལྷན་
ཅིག་སྐྱེས་པའོ། །དང་པོ་དཔེའི་ལྷན་ཅིག་སྐྱེས་པ་ནི། བུམ་ནང་གི་མར་མེ་ལྟ་བུ་
276-253

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
འོད་ཕྱིར་འདོན་མ་ནུས་པ། ཟག་བཅས་ཀྱི་བདེ་བ་ལ་དངོས་པོར་འཛིན་པ་དེ་ལ་
བྱའོ། །
གཉིས་ པ་